Diari Oficial de la Generalitat Valenciana


Sumari del DOGV 1356, del 27-07-1990 (1990/818342)

ORDRE de 29 de juny de 1990, de la Conselleria d'Indústria, Comerç i Turisme, sabre concessió d'ajudes en matèria d'artesania, indústria i energia.
---------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1990/06/29/(4)/dof/vci/html**

### Dades del document

Número de DOGV
:   1356

Data del DOGV
:   27-07-1990

Secció del DOGV
:   DISPOSICIONS GENERALS

Número del document
:   1990/818342


Data del document
:   29-06-1990

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 29 de juny de 1990, de la Conselleria d'Indústria, Comerç i Turisme, sobre concessió d'ajudes en matèria d'artesania, indústria i energia.  
Aquesta disposició estableix el marc d'actuació de la Generalitat Valenciana en matèria d'ajudes a l'artesania, la promoció industrial i els estímuls a la inversió, la diversificació i l?estalvi energètic, i la promoció de les energies alternatives, i també el procediment per a la tramitació i concessió d'aquestes.  
En virtut d'això, aquesta Conselleria d'Indústria, Comerç i Turisme,  
ORDENA:  
CAPITOL I   
Disposicions generals  
Article primer  
L?objecte d'aquesta ordre consisteix en establir el marc general i el procediment per a la concessió d'ajudes en matèria d'artesania, indústria i energia.  
Article segon  
1. Les persones que desitgen acollir-se a aquest règim d'ajudes, presentaran la sol·licitud en imprès normalitzat, junt amb la documentació següent:  
a) Els documents que acrediten la identificació del sol·licitant o els documents registrals, si es tracta d'una societat constituïda, o el projecte d?estatuts i les dades del promotor si estigués en fase d?execució.  
b) La memòria del projecte, en imprès normalitzat, que haurà de reunir les dades i requisits, i la documentació a aportar segons les característiques de cada projecte d'inversió.  
c) La declaració d?ajudes sol·licitades o concedides per al mateix projecte, segons el model que figura com a annex en aquesta ordre.  
d) La justificació, en aquella data, del compliment formal de les obligacions fiscals i front a la Seguretat Social.  
2. Així mateix, es podrà requerir del sol·licitant qualssevol altres dades, documents i informes complementaris que resulten necessaris per a la resolució de l?expedient.  
Article tercer  
1. Les sol·licituds es presentaran amb anterioritat a la realització del projecte. Tanmateix, per a les ajudes en generació fotovoltaica, eòlica i tèrmica solar, les sol·licituds es podran presentar fins a tres mesos després de la data d?acabament d'aquell.  
2. Els sol·licitants podran executar els projectes en quant s'haja presentat la sol·licitud sense esperar que la concessió de l'ajuda es produesca, i sense que això prejutge la decisió que finalment s'adopte.  
3. Per l?òrgan competent per a la concessió de les ajudes es podran establir terminis determinats dins dels quals s'hauran de formalitzar les sol·licituds.  
Article quart  
1. Les ajudes seran concedides per l?òrgan competent, fixant expressament la quantia i incorporant, si escau, les condicions i obligacions que afecten el desenvolupament del projecte.  
2. Així ' mateix, es podran establir terminis parcials perquè el beneficiari execute com a mínim un determinat percentatge del projecte i per a la justificació del compliment d'altres condicions.  
3. Quan les ajudes s?atorguen a una societat en constitució, es fixarà un termini perquè el beneficiari presente la documentació acreditativa de les circumstàncies registrals de la societat. Transcorregut el termini sense haver presentat la documentació, l?òrgan que haja concedit la subvenció corresponent podrà procedir a declarar l?interessat decaigut en els seus drets amb arxiu de l?expedient. De cap manera s'abonarà l?import de les ajudes abans que la societat estiga constituïda i inscrita en el registre corresponent.  
Article cinqué  
1. Els òrgans competents per a la concessió de les ajudes contemplades en aquesta ordre, resoldran les incidències que es produesquen amb posterioritat a aquesta concessió, i especialment els supòsits de:  
- Canvis de titularitat.  
- Canvis d'ubicació.  
- Pròrrogues per a l?execució del projecte i per al compliment de les condicions particulars de la concessió, amb caràcter excepcional.  
- Modificacions justificades del projecte inicial.  
2. El beneficiari haurà de comunicar, en qualsevol moment de la vigència de l?expedient, les altres ajudes públiques que hagués obtingut o sol·licitat per al mateix projecte amb posterioritat a la data de presentació de la sol·licitud.  
Article sisé  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la sol·licitud presentada i en els terminis fixats per a la concessió de l'ajuda.  
Amb caràcter excepcional, es podrà anticipar el pagament de l'ajuda amb anterioritat a la realització del projecte, prèvia presentació pel beneficiari de la garantia suficient en la forma i quantia que així es determine.  
2. A l?efecte del que estableix el paràgraf anterior, els beneficiaris hauran de presentar:  
a) La documentació acreditativa de l?execució del projecte  
b) L?acreditació, si escau, del compliment de les obligacions i condicions que s'haguessen establert.  
c) La justificació, en aquella data, del compliment formal de les obligacions fiscals i front a la Seguretat Social, quan s'efectue el pagament en exercicis posteriors al de la concessió.  
Article seté  
L?incompliment pel beneficiari de qualsevol dels requisits, condicions i altres circumstàncies que donaren lloc a l'atorgament de la subvenció o la falta de justificació de la realització del projecte, donarà lloc a la incoació pels òrgans competents per a la concessió de les ajudes de l?expedient corresponent que podrà finalitzar, si escau, amb la revocació de la subvenció i l?obligació de reintegrar les ajudes percebudes.  
CAPITOL II   
Règim d'ajudes  
Secció I   
Ajudes en matèria d?artesania  
Article vuité  
Les ajudes establertes en aquesta secció podran anar destinades als programes següents:  
a) Foment de sectors, zones i activitats de preferent interés artesanal.  
b) Inversions en actius fixes destinades a millorar les instal·lacions i els mitjans de treball utilitzats en activitats artesanals, incloses en el Repertori d'Oficis Artesans, aprovat per l?Ordre de 4 de juny de 1985 de la Conselleria d?Indústria, Comerç i Turisme.  
c) Accions de foment, comercialització i promoció de productes artesans.  
d) Projectes que fomenten la formació professional i asseguren l'aprenentatge i pervivència en el temps de les tècniques d'elaboració.  
e) Qualsevol altra activitat que en matèria de foment de l'artesania vaja en acord amb el programa d'actuacions de la Direcció General d?Indústria i Energia.  
Article novè  
Podran ser beneficiaris de les ajudes que s'estableixen en aquesta ordre:  
a) Els artesans individuals que professionalment desenvolupen tal activitat i estiguen en possessió del Document de Oualificació Artesana.  
b) Les indústries artesanes amb domicili a la Comunitat Valenciana que estiguen en possessió del Document de Qualificació Artesana.  
c) Les institucions i associacions artesanals amb domicili a la Comunitat Valenciana.  
Article deu  
1. Les sol·licituds s'hauran de dirigir a la Direcció General d'Indústria i Energia, i es presentaran en el Registre General dels serveis territorials corresponents, en la forma i amb els documents establerts en l'article segon d'aquesta ordre.  
2. Quan s'hagen rebut les sol·licituds i la documentació addicional, el Director General d?Indústria i Energia, previ informe d'una comissió qualificadora, resoldrà sobre la concessió de la subvenció, en els terminis establerts en l'article quart d'aquesta ordre.  
3. Les subvencions podran cobrir totalment o parcial el cost de les activitats a realitzar, encara que la subvenció total sols es concedirà en casos excepcionals i per a aquelles entitats sense ànim de lucre.  
Article onze  
1. La liquidació de les ajudes s'efectuarà d'acord amb el que disposa l'article sisè d'aquesta ordre.  
2. El Servei d?Artesania realitzarà el control i seguiment dels projectes mitjançant les inspeccions que estime necessàries, i emetrà un certificat final d'acord amb els objectius del projecte aprovat, que servirà de base per a la tramitació del corresponent expedient de liquidació de la subvenció concedida.  
Secció II   
Ajudes en matèria d'energia i promoció industrial  
Article dotze  
1. Les ajudes en matèria d'estalvi d'energia, diversificació de les fonts de procedència i promoció de les energies alternatives, seran gestionades i concedides per l'Institut per a la Promoció de les Energies Alternatives i Estalvi Energètic (IPEAE), d'acord amb els programes anuals que a l'efecte s'aproven pel Consell de Direcció i amb les consignacions previstes en les Lleis de Pressupostos de la Generalitat Valenciana per a cada exercici econòmic  
2. D'acord amb les Lleis de Pressupostos esmentades, l?IPEAE farà públic l?import global màxim destinat per al finançament de les ajudes.  
Article tretze  
1. Les ajudes en matèria de formació i informació industrial, desenvolupament, innovació i promoció industrial, seran gestionades i concedides per l?Institut de la Petita i Mitjana Indústria de la Generalitat Valenciana (IMPIVA), d?acord amb els programes anuals que a l?efecte s'aproven pel Comitè de Direcció i amb les consignacions previstes en les Lleis de Pressupostos de la Generalitat Valenciana per a cada exercici econòmic.  
2. D'acord amb les Lleis de Pressupostos esmentades, l?IMPIVA farà públic l?import global màxim destinat per al finançament de les ajudes.  
DISPOSICIONS ADDICIONALS  
Primera  
En el supòsit d'ajudes cofinançades amb fons comunitaris serà d'aplicació el procediment establert en aquesta ordre, adequant-se a les especialitats i complint els requisits que, si escau, es determinen en relació a aquestes.  
Segona  
Per a l'exercici 1990, les ajudes previstes en aquesta ordre en matèria d'artesania, es finançaran amb càrrec al programa 722.10 i en les línies de subvenció i pels imports globals següents:  
Línia: 403/000/90 Import global: 23.282.879 PTA.  
Línia: 703/000/90 Import global: 47.166.217 PTA.  
Tercera  
Per a exercicis futurs, les línies de crèdit i l?import global màxim destinat per a la concessió d?ajudes, es determinaran d'acord amb el que estableixen les corresponents lleis de pressupostos.  
DISPOSICIO TRANSITORIA  
Unica  
1. Es podran acollir a les ajudes previstes en aquesta ordre, tots aquells projectes que s'hagueren iniciat amb posterioritat a l'1 de gener de 1990.  
2. Les sol·licituds que s'hagueren presentat amb anterioritat a la publicació d'aquesta ordre, es tramitaran d'acord al que s'hi estableix.  
DISPOSICIO DEROGATORIA  
única  
Queden derogades expressament les normes per les quals es regulen els règims vigents d'ajudes en matèria d'artesania, indústria i energia.  
DISPOSICIONS FINALS  
Primera  
Es faculta al Director General d?Indústria i Energia per a dictar les disposicions i adoptar les mesures que considere oportunes per al desenvolupament i l'aplicació del que disposa aquesta ordre.  
Segona  
Aquesta ordre vigirà el dia en què es publique en el Diari Oficial de la Generalitat Valenciana.  
València, 29 de juny de 1990.  
ANNEX  
El Conseller d'Indústria, Comerç i Turisme,   
ANDRES GARCIA RECHE  
Declaració d?ajudes sol·licitades o concedides per al mateix projecte.  
 Data de sol·licitud Institució Import Ajuda concedida


Còpia Permalink ELI